Потиче из угледне породице. Њена мајка Цвија рођена Вуксановић је била из чувене херцеговачке породице из Стоца, а отац дон Иван Мусић био је херцеговачки војвода, главар католика из Попова Поља, један од главних вођа устанка у Херцеговини. Након устанка родитељи су живели на Цетињу и у Подгорици. Преселили су се у Србију, већ 1881, после интрига и неспоразума оца са књазом Николом. Врло брзо, отац је у Србији стекао широк круг пријатеља. Мајка се разболела највероватније од туберкулозе и умрла већ 1886, а 1888, умро је и отац.